Ixef I: Asatal untitan deg wungal aqbayli isugen deg wallaɣ amek imugen. Am wakken yettwali asaru deg tiliẓri, maca netta yeqqar ungal, am wakken i d-yenna fell-as Salḥi Mohand Akli deg tabadut n yiwudam:  D aferdis agejdan di tesledt n tsiwelt; am netta, am tigawt, am tkerrist, am wakud, am wadeg. Ur issefk ara ad isseɛdel yiwen gar uwadem akk d umdan. Awadem, ittili kan deg udris. Tudert-is, teqqen yer tin n udris, tbeddu s wawalen imezwura n tehkayt, tkeffu s taggara n tyuri n tehkayt  [] 1. Yesgza-d d akken awadem d wul n wungal, d netta iselḥayen ineḍruyen, awadem ɣur-s icudden iferdisen nniḍen n wungal. Ama d asaḍ ama d yiwudam inadayen yal yiwen tamlilt deg tigawin n wungal.